Mecynorhina (Mecynorhinella) ugandensis

Mecynorhina ugandensis er en bille som hører til gruppen gullbasser (Cetoniinae) i gruppen skarabider (Scarabaeoidea).

Utseende 
En meget stor (50-85 millimeter) gullbasse, ganske variabel i fargen. Hode, pronotum og dekkvinger kan være grønnlige, blåaktige, brunrøde eller vinrøde, vanligvis med hvite tegninger. Forkropp og pronotum kan ha samme eller ulike farger. Hannen har et langt, flatt fremspring i pannen, dette er ikke kløvd i spissen, lengden varierer mye og er generelt størst hos store individer (allometrisk vekst). Framleggene (protibiae) har lange pigger hos hannene, bare noen korte tenner på yttersiden hos hunnene.

Levevis 
Larvene utvikler seg i muld som samler seg i råtnende trestammer. De voksne billene kommer gjerne til overmoden frukt og utflytende sevje.

Et ettertraktet samleobjekt 
Denne store billen som forekommer i svært mange fargevarianter er et ettertraktet samleobjekt, særlig store eksemplarer med klare farger kan omsettes for temmelig høye priser. Særlig verdsatt er de uvanlige, blåfargede typene. Arten holdes i dag i kultur og det er mulig å avle fram spesielle fargevarianter.

Utbredelse 
Arten er utbredt i Uganda og tilstøtende områder av Den Demokratiske Republikken Kongo.

Systematisk plassering 
Arten ble tidligere regnet som en underart av M. torquata, men nå vanligvis som en egen art. De ulike, navngitte formene er sannsynligvis bare fargevarianter, ikke systematisk relevante grupperinger.

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806 (eventuelt Cetoniidae)
 Underfamilien Cetoniinae Fleming, 1821 
 Stammen Goliathini
 Slekten Mecynorhina Hope, 1837
 Underslekten Mecynorhinella Marais & Holm, 1992
 Mecynorhina (Mecynorhinella) ugandensis Moser, 1907 - navngitte varianter er blant andre:
 Mecynorhina ugandensis knirschi
 Mecynorhina ugandensis kuntzeni
 Mecynorhina ugandensis machulkai
 Mecynorhina ugandensis maculithorax
 Mecynorhina ugandensis nickerli
 Mecynorhina ugandensis obenbergeri
 Mecynorhina ugandensis olivacea
 Mecynorhina ugandensis purkynei
 Mecynorhina ugandensis simplex
 Mecynorhina ugandensis ugandensis

Galleri over ulike varianter 
{{Gallery
|title=Eksemplarer av ugandensis
|width=120
|height=200
|lines=4
|File: Ugandensis-22.jpg| Mecynorhina ugandensis var. knirschi Tesař
|File: Ugandensis-31.jpg| Mecynorhina ugandensis var. knirschi Tesař with green marks
|File: Ugandensis-11.jpg| Mecynorhina ugandensis var. obenbergeri Tesař
|File: Ugandensis-10.jpg| Mecynorhina ugandensis''' var. kuntzeni Tesař
}}

 Kilder 
 De Palma M. & Frantz S. 2010. Taxonomic Revision of Megalorhina Westwood and subgeneric classification of Mecynorhina Hope. Natura Edizione Scientifique :1-80, 16 plansjer. 
 Nettsider om Mecynorhina spp.'':  og

Eksterne lenker 
 
 Mecynorhina på Encyclopedia of life

Gullbasser
Biller formelt beskrevet i 1907
Ugandas insekter
Den demokratiske republikken Kongos insekter